
[bookmark: _Toc42401990]Rīga 2026
I. VISPĀRĪGĀ INFORMĀCIJA

1.1. Iepirkuma identifikācijas numurs: VSIA”RTRIT”  2026/5
1.2. Iepirkuma procedūras veids: iepirkums saskaņā ar Publisko iepirkumu likumu (turpmāk – PIL) 9.pantu (turpmāk – Iepirkums).
1.3. Pasūtītājs (turpmāk – Pasūtītājs): 
	Pasūtītāja nosaukums
	Valsts sabiedrība ar ierobežotu atbildību „Rīgas Tūrisma un radošās industrijas tehnikums”

	Juridiskā adrese 
	Nīcgales iela 26, Rīga, LV-1035

	Reģistrācijas numurs 
	40003480798

	Banka, konta numurs, kods 
	Valsts Kase, LV98TREL9153970000000, TRELLV22

	Pasūtītāja interneta vietne
	www.rtrit.lv

	Pasūtītāja pircēja profils (turpmāk – Pircēja profils):
	https://www.eis.gov.lv/EKEIS/Supplier/Organizer/520

	Kontaktpersona par Iepirkuma nolikumu:
	Lauris Rimaševskis, tālr. 26170535, e-pasts: lauris.rimasevskis@rtrit.lv


1.4. Iepirkumu veic Pasūtītāja izveidota iepirkumu komisija (turpmāk – Komisija).
1.5. Iepirkuma priekšmets: mīkstā inventāra piegāde saskaņā ar Iepirkuma nolikumu (turpmāk – Nolikums) un Iepirkuma nolikuma 2.pielikumu “Tehniskā specifikācija” (turpmāk – Tehniskā specifikācija).  39510000-0, Mājas tekstilizstrādājumi.

[bookmark: _Toc42401991]II. PIEDĀVĀJUMA NOFORMĒŠANAs, IESNIEGŠANAS UN ATVĒRŠANAS KĀRTĪBA

2.1. Nolikuma saņemšana, informācijas apmaiņas kārtība un papildu informācijas pieprasīšanas kārtība:
2.1.1. Pasūtītājs nodrošina brīvu un tiešu elektronisku pieeju Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma dokumentiem Elektronisko iepirkumu sistēmas (turpmāk – EIS) e-konkursu apakšsistēmā Pasūtītāja Pircēja profilā.
2.1.2. Nolikums, tā grozījumi un cita informācija par Iepirkuma norisi tiek publicēta Pircēja profilā. Lejupielādējot Iepirkuma dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
2.1.3. Informācijas apmaiņa starp Pasūtītāju, piegādātājiem un pretendentiem notiek iesniedzot informāciju Pircēja profilā. Saziņas dokumentā ietver Iepirkuma nosaukumu un identifikācijas numuru.

2.2. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība
2.2.1. Var iesniegt tikai vienu piedāvājuma variantu. Gadījumā, ja pretendents iesniegs vairākus piedāvājumu variantus, visi attiecīgā pretendenta iesniegtie piedāvājumi tiks noraidīti un netiks izskatīti. Iesniedzot piedāvājumu, pretendentam ir jāpiedāvā visas tehniskajā specifikācijā norādītās preces un pretendents nevar iesniegt piedāvājumu tikai par vienu vai vairākām tehniskajā specifikācijā norādītajām atsevišķajām precēm.
2.2.2. Piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiks nosūtīti atpakaļ iesniedzējam.
2.2.3. Informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883.
2.2.4. Piedāvājumu iesniegšanas termiņš ir 2026. gada 11.augustam, plkst. 10:00.
2.2.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.2.6. Piedāvājumu vērtēšanu un lēmumu pieņemšanu Komisija veic slēgtā sēdē.
2.2.7. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
2.2.8. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
2.3. Piedāvājumu noformēšanas kārtība
2.3.1. Piedāvājums jāiesniedz elektroniski Pircēja profilā, elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.3.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.3.3. Sagatavojot piedāvājumu, pretendents ievēro, ka:
2.3.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
2.3.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.3.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.3.4. Iesniedzot piedāvājumu, pretendents pilnībā atzīst visus Nolikumā ietvertos noteikumus.
2.3.5. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
2.3.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.3.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
2.3.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.3.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
2.3.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.3.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
2.3.12. Pretendents drīkst iesniegt 1 (vienu) piedāvājuma variantu par visu Iepirkuma priekšmetu.



III. PRETENDENTU IZSLĒGŠANAS NOTEIKUMI

Pasūtītājs izslēdz pretendentu no dalības Iepirkumā PIL 9.panta astotajā daļā noteiktajos gadījumos un atbilstoši Starptautisko un Latvijas Republikas nacionālo sankciju likuma 11.1 panta noteikumiem

IV. IESNIEDZAMIE DOKUMENTI
	Nr.
	Prasība
	Iesniedzamais dokuments

	4.1.
	Vispārīgi

	4.1.1.
	Pretendenta pieteikums un piekrišana dalībai iepirkumā.
	Pretendenta pieteikums dalībai Iepirkumā saskaņā ar Nolikuma 1. pielikumu.

	4.1.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Par Latvijas Republikā reģistrēta pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 

Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	4.1.4.
	Pretendents var balstīties uz citu personu iespējām, tad, ja šī persona sniegs pakalpojumus pasūtītājam, neatkarīgi no savstarpējo attiecību tiesiskā rakstura. 


	Informācija atbilstoši Nolikuma 1. pielikumam. 

Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts Iepirkuma līgums.

	4.1.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju: 
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· apliecinājums, ka visi personu apvienības dalībnieki, uz kuru saimnieciskajām un finansiālajām iespējām pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
· informācija par piegādātāju apvienības vadošo dalībnieku;
· pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja pretendents ir Latvijas Republikas Uzņēmumu reģistrā  reģistrēta personālsabiedrība, tās biedru vienošanās pretendentam nav jāiesniedz.

	4.1.6.
	Pretendents norāda visus apakšuzņēmējus un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts saskaņā ar Nolikuma 1. pielikumu.

Katra apakšuzņēmēja apliecinājums saskaņā ar Nolikuma 3. pielikumu.


	4.2.
	Tehniskais un finanšu piedāvājums

	4.2.1.
	Pretendenta tehniskais un finanšu piedāvājums
	Pretendentam jāiesniedz  tehniskais un finanšu piedāvājums atbilstoši Iepirkuma nolikuma 2.pielikumam.

Iesniedzot piedāvājumu pretendents apliecina, ka piedāvātajā cenā ir iekļautas visas izmaksas, kas saistītas ar preču piegādi, t.sk., transporta izmaksas, kā arī visus nodokļus un nodevas, ja tādi ir paredzēti, izņemot pievienotās vērtības nodokli, kā arī visus iespējamos riskus, kas saistīti ar tirgus cenu svārstībām iepirkuma līguma izpildes laikā.

Tehniskajā un finanšu piedāvājumā pretendentam jānorāda piedāvātās preces nosaukumu, modeli (ja attiecināms), ražotāju, valsti, kurā prece ražota, izmantotos materiālus, tehnisko aprakstu atbilstoši tehniskajā specifikācijā izvirzītajām prasībām.




V. PIEDĀVĀJUMU VĒRTĒŠANA

5.1. Komisija veic pretendentu iesniegto piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām un izvēlas saimnieciski izdevīgāko piedāvājumu, par piedāvājuma izvēles kritēriju nosakot kopējo zemāko piedāvāto līgumcenu (neieskaitot pievienotās vērtības nodokli).
5.2. Komisija pretendentu piedāvājumu izvērtēšanu veic šādos posmos:
5.2.1. Piedāvājumu noformējuma pārbaude. Komisija izvērtē, vai piedāvājums sagatavots un noformēts atbilstoši Nolikuma II daļas prasībām. Pretendenti, kuru piedāvājumi nav noformēti atbilstoši Nolikuma II daļas prasībām, no tālākās dalības Iepirkumā tiek izslēgti, ja Komisija konstatē, ka pretendenta piedāvājuma neatbilstība Nolikuma II daļas prasībām ir būtiska.
5.2.2. Finanšu piedāvājuma vērtēšana.
5.2.2.1. Komisija izvērtē pretendentu iesniegto finanšu piedāvājumu atbilstību Nolikumā noteiktajām Pasūtītāja prasībām finanšu piedāvājuma sagatavošanā.
5.2.2.2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
5.2.2.3. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
5.2.2.4. Ja Komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto.
5.2.3. Tehniskā piedāvājuma vērtēšana. Komisija izvērtē, vai pretendentu iesniegtais tehniskais piedāvājums ir sagatavots atbilstoši Tehniskajā specifikācijā noteiktajām prasībām un nav pretrunā ar normatīvajos aktos noteiktajām prasībām.
5.2.4. [bookmark: _Ref138126827]Pretendentu kvalifikācijas pārbaude.
5.2.4.1. Komisija veic pretendentu kvalifikācijas atbilstības pārbaudi tikai tam pretendentam, kuram būtu piešķiramas Iepirkuma līguma slēgšanas tiesības. Komisija veic Pretendentu kvalifikācijas pārbaudi, kuras laikā Komisija pārbauda Pretendenta atbilstību Nolikuma IV nodaļā noteiktajām kvalifikācijas prasībām.
5.2.4.2. Pretendents tiek izslēgts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka:
5.2.4.2.1. Pretendents neatbilst kādai no Nolikuma IV nodaļā noteiktajām kvalifikācijas prasībām;
5.2.4.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma IV daļā noteiktajām prasībām un to saturs neatbilst Nolikuma IV nodaļā noteiktajām prasībām.
5.2.5. Piedāvājuma izvēle.
5.2.5.1. [bookmark: _Toc42401997]Komisija pretendentu iesniegtos piedāvājumus vērtē ņemot vērā Nolikuma 5.1. punktā norādīto saimnieciski visizdevīgākā piedāvājuma vērtēšanas kritēriju.
5.2.5.2. Komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
5.2.5.3. Komisija, pirms lēmuma pieņemšanas par līguma slēgšanas tiesību piešķiršanu, lai pārliecinātos par pretendentu, kuram būtu piešķiramas līguma slēgšanas tiesības, ka uz viņu neattiecas Nolikuma III nodaļā norādītie pretendentu izslēgšanas noteikumi, veic pārbaudi par pretendentu atbilstoši PIL 9. pantā noteiktajai kārtībai.

VI. APAKŠUZŅĒMĒJU UN PERSONĀLA NOMAIŅA
6.1. Iepirkumā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkumā izraudzītajam pretendentam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
6.2. Piedāvājumā norādītā personāla nomaiņa pieļaujama tikai Iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Iepirkuma līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkumā.
6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst PIL 9. panta astotajā daļā minētajiem pretendentu izslēgšanas gadījumiem;
6.3.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.4. Pasūtītājs pieņem lēmumu atļaut vai atteikt Iepirkumā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

vIi. IEPIRKUMA LĪGUMS
7.1. Komisija lēmumu par Iepirkuma rezultātiem paziņo visiem pretendentiem rakstiski 3 (trīs) darba dienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
7.2. Ar izraudzīto pretendentu līgums tiks slēgts saskaņā ar Nolikumam pievienoto līguma projektu. 
7.3. Iesniedzot piedāvājumu, pretendents piekrīt visiem Iepirkuma līguma noteikumiem un apņemas tos pildīt.
7.4. Ja izraudzītais pretendents atsakās slēgt Iepirkuma līgumu ar Pasūtītāju, vai arī ar izraudzīto pretendentu noslēgtais Iepirkuma līgums nestājas spēkā, Komisija pieņem lēmumu slēgt Iepirkuma līgumu ar nākamo pretendentu, kura iesniegtais piedāvājums ir saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo pretendentu, kura piedāvājums ir saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
7.5. Pirms lēmuma pieņemšanas par Iepirkuma līguma noslēgšanu ar nākamo pretendentu, kura piedāvājums ir saimnieciski visizdevīgākais, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt Iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt Iepirkumu, neizvēloties nevienu piedāvājumu.
7.6. Pasūtītājs veic Iepirkuma līguma grozījumus atbilstoši PIL 60. un 61.pantā  noteiktajam.

IX. NOLIKUMA PIELIKUMI
1. pielikums – Pretendenta pieteikums dalībai Iepirkumā;
2. pielikums – Tehniskā specifikācija;
3. pielikums – Apakšuzņēmēja apliecinājums (veidlapa);
4. pielikums – Līgums (projekts).






1. pielikums

PIETEIKUMS DALĪBAI IEPIRKUMĀ

“Mīkstā inventāra piegāde”, 
iepirkuma identifikācijas Nr. VSIA”RTRIT” 2026/5

Informācija par Pretendentu un personu, kura pārstāv pretendentu Iepirkumā:
	Informācija par pretendentu

	Pretendenta nosaukums
	

	Reģistrācijas numurs:
	

	PVN reģistrācijas numurs:
	

	Juridiskā adrese:
	

	Tālrunis:
	

	E-pasta adrese:
	

	

	Finanšu rekvizīti

	Bankas nosaukums:
	

	Bankas kods:
	

	Konta numurs:
	

	

	Informācija par pretendenta pārstāvjiem un pasūtījumu veikšanu:

	Kontaktpersona iepirkumā
Vārds, uzvārds, tālrunis, e-pasts:
	

	Iepirkuma līguma parakstītājs (vārds, uzvārds, amats):
	

	Vai līgumu iespējams parakstīt ar elektronisko parakstu (Jā/Nē):
	

	Pilnvarotā kontaktpersona līguma izpildes laikā (vārds, uzvārds, amats, tālruņa numurs, e-pasts):
	

	E-pasts preču garantijas pieteikumiem:
	



	Informācija, vai atbilst mazā vai vidējā uzņēmuma statusam:[footnoteRef:1] [1:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/sites/default/files/upload/skaidrojums_mazajie_videjie_uzn.pdf).] 

	



Piesakāmies dalībai iepirkumā „Mīkstā inventāra piegāde”, iepirkuma identifikācijas Nr. VSIA”RTRIT” 2026/5.

Ja pretendents ir piegādātāju apvienība:

	Piegādātāju apvienības dalībnieks, reģistrācijas numurs
	Vai atbilst mazā vai vidējā uzņēmuma statusam
	Aptuvenais veicamo darbu apjoms EUR
	Veicamo darbu raksturojums

	
	
	
	



Ja pretendents balstās uz citas personas iespējām, lai apliecinātu kvalifikāciju:

	Personas, uz kuras iespējām balstās, nosaukums, reģistrācijas numurs, adrese, kontaktpersona, tālruņa numurs
	Vai atbilst mazā vai vidējā uzņēmuma statusam
	Kvalifikācijas prasība, kuras izpildei persona piesaistīta
	Nododamo resursu apraksts un apjoms

	
	
	
	



Ja paredzēts piesaistīt apakšuzņēmēju: 

	Apakšuzņēmēja nosaukums, reģistrācijas numurs, adrese, kontaktpersona, tālruņa numurs
	Vai atbilst mazā vai vidējā uzņēmuma statusam
	Veicamo darbu apjoms EUR (bez PVN)[footnoteRef:2] [2:  Atbilstoši PIL 63.panta trešajai daļai apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu Iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

	Veicamo darbu raksturojums

	
	
	
	


 
Apliecinām:
· ka neesam nekādā veidā ieinteresēti nevienā citā piedāvājumā, kas iesniegts Iepirkumā;
· ka nav tādu apstākļu, kuri liegtu piedalīties un pildīt Iepirkumā norādītās prasības;
· visu pieteikumā iekļauto dokumentu atvasinājumu – kopiju, norakstu, izrakstu (nepieciešamo pasvītrot) – pareizību[footnoteRef:3]. [3:  Aizpilda tādā gadījumā, ja Pretendents izvēlas visu piedāvājumā iekļauto dokumentu atvasinājumu pareizību apliecināt ar vienu apliecinājumu.] 

Ar šo uzņemamies pilnu atbildību par piedāvājumā iesniegtajiem dokumentiem, tajos ietverto informāciju, noformējumu, atbilstību Nolikuma prasībām. Sniegtā informācija ir patiesa.


(Dokuments parakstāms ar drošu elektronisko parakstu vai pašrocīgi, piedāvājumam pievienojot ieskenētu dokumentu) 

2. pielikums


TEHNISKĀ SPECIFIKĀCIJA / TEHNISKAIS UN FINANŠU PIEDĀVĀJUMS

	N.p.k.
	Preces nosaukums
	Preces raksturojums
	Izmērs, cm
	Daudzums, gab
	Cena bez PVN
	Summa bez PVN

	1.1.
	Spilvendrāna

	Auduma sastāvs 50% kokvilna 50% poliesters.  Mazgājams
Vismaz 60°C temperatūrā.
Materiāla sarukums ne vairāk ka 10 %. Piemēroti profesionālai mazgāšanai.
Audumam jābūt audekla pinumā. Krāsaini un raibi krasu toņi iepriekš jāsaskaņo ar pasūtītāju. Maisveida šuvums ar pārliekamu kabatu.
	55x90
	1200
	
	

	1.2.
	Virspalagi
	Auduma sastāvs 50% kokvilna 50% poliesters. 
Mazgājams
Vismaz 60°C temperatūrā.
Materiāla sarukums ne vairāk ka 10 %. Piemēroti mazgājams	 950 C temperatūrā, paredzēts intensīvai
mazgāšanai un ķīmiskai tīrīšanai. Materiāla sarukums ne vairāk ka 10%. Krāsainie krasu toņi iepriekš
jāsaskaņo ar pasūtītāju.
	150x220
	1200
	
	

	1.3.
	Palagi
	Auduma sastāvs
50% kokvilna 50% poliesters. Mazgājams vismaz 60°C temperatūrā.
Materiāla sarukums ne vairāk ka 10 %. Piemēroti profesionālai mazgāšanai Audumam		jābūt audekla pinumā. Krāsaini un raibi krāsu toņi iepriekš jāsaskaņo ar pasūtītāju
	160x260
	1200
	
	

	1.4.
	Segas
	Sintepons ne mazāk 100g/m2. Kokvilna 50%+PE 50% Antialerģiskas īpašības . Pēc mazgāšanas un lietošanas procesā nesaveļas. Mazgāt mašīnā vai tīrīt ķīmiskā veidā. Krāsa-balta.
	140x200
	400
	
	

	1.5.
	Spilveni
	Sintepons . Kokvilna 50%+PE 50% Antialerģiskas īpašības. Pēc mazgāšanas un lietošanas procesā nesaveļas. Mazgāt mašīnā vai tīrīt ķīmiskā veidā. Krāsa-balta.
	85x50
	400
	
	

	1.8.
	Kāju dvieļi
	50x80
Kokvilna 100%

	50x80
	400
	
	



Esošā matrača izmērs ir 2000x800x180

Preču piegādes vieta: Augusta Deglava ielā 41A, Rīga, LV – 1035

Piegādes termiņš:* ______ dienas.

Garantijas termiņš:** ______ mēneši.


(Dokuments parakstāms ar drošu elektronisko parakstu vai pašrocīgi, piedāvājumam pievienojot ieskenētu dokumentu)




* ne ilgāk kā 2 mēnešu laikā, skaitot no līguma spēkā stāšanās dienas
** ne mazāks kā ražotāja noteiktais


Ja tehniskajā specifikācijā ir kāda norāde uz specifisku izcelsmi, īpašu procesu, zīmolu, patentu vai specifisku preču veidu, kas noteiktiem piegādātājiem vai precēm rada priekšrocības vai noraidīšanas iemeslu, pretendents var piedāvāt ekvivalentu.



Tehniskā specifikācija aktualizēta 2026.gada 27.jūlijā
3. pielikums
APAKŠUZŅĒMĒJA APLIECINĀJUMS


Apakšuzņēmējs: [Apakšuzņēmēja nosaukums], vienotais reģ. Nr.__________


Apliecinu, ka, gadījumā, ja piedāvājumu iesniegušais Pretendents [Pretendenta nosaukums] iepirkuma “Mīkstā inventāra piegāde”, iepirkuma identifikācijas Nr. VSIA”RTRIT” 2026/5, rezultātā iegūs līguma slēgšanas tiesības, izpildīšu šādus darbus:
1. [..] 
2. [..]

(Dokuments parakstāms ar drošu elektronisko parakstu vai pašrocīgi, piedāvājumam pievienojot ieskenētu dokumentu) 




4.pielikums

PIRKUMA LĪGUMS Nr.______

	Sagatavots un parakstīts: Rīgā,
	2026.gada ___.___________



Pircējs (turpmāk tekstā – Pircējs):

	Nosaukums:
	Valsts sabiedrība ar ierobežotu atbildību „Rīgas Tūrisma un radošās industrijas tehnikums”

	Reģistrācijas Nr.
	40003480798

	Juridiskā adrese/faktiskā adrese:
	Nīcgales iela 26, Rīga, LV-1035

	Banka:
	Luminor Bank AS Latvijas filiāle, RIKOLV2X

	Konta Nr. 
	LV76RIKO0002013147892

	Paraksttiesīgās personas amats vārds, uzvārds:
	

	Pārstāvības pamats:
	

	Pilnvarotā kontaktpersona:
	

	Rēķinu nosūtīšanas adrese un veids:
	Pircēja e-adrese: REKINI@40003480798

Rēķina veids: strukturēts elektroniskais rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst normatīvajos aktos noteiktajām prasībām.



Pārdevējs (turpmāk tekstā – Pārdevējs):

	Nosaukums:
	

	Reģistrācijas Nr.
	

	Juridiskā adrese/faktiskā adrese:
	

	Banka:
	

	Konta Nr. 
	

	Paraksttiesīgās personas amats vārds, uzvārds:
	

	Pārstāvības pamats:
	

	Kontaktpersona:
	



Pircējs un Pārdevējs abi kopā turpmāk tekstā – Puses un katra atsevišķi turpmāk tekstā - Puse, pamatojoties uz iepirkuma „Mīkstā inventāra piegāde”, iepirkuma identifikācijas Nr. VSIA „RTRIT” 2026/5 (turpmāk tekstā – Iepirkums) rezultātiem, noslēdz šādu līgumu (turpmāk tekstā – Līgums)


I. LĪGUMA PRIEKŠMETS
1.1. Pārdevējs pārdod un piegādā, un Pircējs pērk un pieņem īpašumā mīksto inventāru, saskaņā ar Pārdevēja iesniegto tehnisko - finanšu piedāvājumu (Līguma 1.pielikums), turpmāk tekstā – Preces. Detalizēta Preču specifikācija un cena ir noteikta Līguma 1.pielikumā.
1.2. Preču cenas ir noteiktas Pārdevēja iesniegtajā tehniskajā un finanšu piedāvājumā (Līguma 1.pielikums) un cenās ir iekļautas visas izmaksas, tai skaitā, Preču vērtība, iepakojuma, piegādes, personāla, transporta un izkraušanas izmaksas, instruktāžas un papildaprīkojuma izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci, tās piegādi Pircējam. 
1.3. Preču Preču piegādes termiņš: _____ 
1.4. Preču piegādes adrese: Augusta Deglava ielā 41A, Rīga, LV – 1035.
1.5. Pārdevējs garantē, ka Preces ir jaunas, nelietotas nav atsavinātas, nav ieķīlātas, apgrūtinātas ar parādiem un saistībām, par tām nav tiesas strīdu, un tās atbilst Pasūtītāja izvirzītajām prasībām.
1.6. Pārdevēja iesniegtajā tehniskajā un finanšu piedāvājumā (Līguma 1.pielikums) norādītās cenas ir nemainīgas visā Līguma darbības laikā. 
1.7. Pārdevējs nodrošina Precēm garantijas termiņu ne mazāku kā ___________ mēneši, skaitot no Preču pieņemšanas - nodošanas akta/Preču pavadzīmes - rēķina parakstīšanas dienas.

II NORĒĶINU KĀRTĪBA
2.1. Līguma kopējā summa ir __________ EUR (__________), t.sk., līgumcena bez pievienotās vērtības nodokļa (turpmāk tekstā – PVN) __________ EUR (__________) un 21% PVN __________ EUR (__________).
2.2. Maksājumu par Preču piegādi Pircējs veic 20 (divdesmit) darba dienu laikā no brīža, kad Pircējs saņēmis Preces, ko apliecina Puses parakstīts Preču pieņemšanas - nodošanas akts/ Preču pavadzīme - rēķins, un Pārdevējs nosūtījis uz Līgumā norādīto Pircēja e-adresi atbilstošu strukturētu elektronisku rēķinu, pārskaitot naudu Pārdevēja norādītajā bankas kontā.
2.3. Par samaksas dienu tiek uzskatīta diena, kad Pircējs veicis pārskaitījumu (maksājuma uzdevuma datums) uz Pārdevēja norādīto bankas norēķinu kontu.
2.4. Pārdevējs rēķinu sagatavo elektroniski, ievērojot normatīvajos aktos noteiktās prasības, un nosūta to Līgumā noteiktajā kārtībā.

III. PREČU PIEGĀDE, NODOŠANA UN PIEŅEMŠANA
3.1. Pārdevējs nodod un Pircējs pieņem Preci, parakstot Preču pieņemšanas – nodošanas aktu/Preču pavadzīmi - rēķinu. 
3.2. Pircējam ir tiesības pirms pieņemšanas pārbaudīt Preci, nepieņemt to un neparakstīt Preču pieņemšanas – nodošanas aktu/Preču pavadzīmi- rēķinu, ja Prece nav kvalitatīva vai neatbilst Pārdevēja tehniskajam - finanšu piedāvājumam (Līguma 1.pielikums), iesniedzot Pārdevējam rakstveida pretenziju. Šajā gadījumā Pārdevējam ir pienākums 5 (piecu) darba dienu laikā piegādāt Preci atbilstoši Līguma noteikumiem un pildīt uzliktās piegādes termiņa nokavējuma sankcijas, ja termiņš ir nokavēts.
3.3. Par Līguma prasībām neatbilstošo Preci jau pēc Preču pieņemšanas – nodošanas akta/Preču pavadzīmes - rēķina parakstīšanas Pircējs rakstveidā paziņo Pārdevējam, nosūtot paziņojumu uz Pārdevēja e-pastu un uzaicinot Pārdevēju sastādīt divpusēju aktu par konstatētajām neatbilstībām. Pārdevējam pēc paziņojuma saņemšanas nekavējoties, bet ne vēlāk kā 48 (četrdesmit astoņu) stundu laikā jāierodas pie Pircēja Preces piegādes vietā. Pārdevēja neierašanās gadījumā Pircējam ir tiesības sastādīt aktu bez Pārdevēja piedalīšanās.
3.4. Pārdevējam jāapmaina Līguma prasībām neatbilstošā Prece pret kvalitatīvu un Līguma prasībām atbilstošu 10 (desmit) darba dienu laikā pēc Līguma 3.5.punktā minētā paziņojuma saņemšanas.
3.5. Preces ir nodotas Pircēja valdījumā ar Preču pieņemšanas - nodošanas akta/ Preču pavadzīmes - rēķina abpusējas parakstīšanas brīdi.
3.6. Īpašuma tiesības uz Precēm pāriet uz Pircēju ar dienu, kad Pircējs ir veicis Līgumā noteikto maksājumu par Precēm.

IV. PUŠU TIESĪBAS UN PIENĀKUMI
4.1. Pircēja tiesības:
4.1.1. pārbaudīt Preces atbilstību Pārdevēja iesniegtajā tehniskajā - finanšu piedāvājumā (Līguma 1.pielikums) minētajām prasībām;
4.1.2. pārbaudīt Pārdevēja iesniegto Preču kvalitāti, Preču un dokumentācijas pilnīgumu un derīgumu;
4.1.3.  pieteikt pretenzijas un/vai nepieņemt Preces, ja Preces vai to dokumentācija neatbilst Līguma noteikumiem, Pārdevējā iesniegtajā tehniskajā - finanšu piedāvājumā (Līguma 1.pielikums) noteiktajam;
4.2. Pircēja pienākumi:
4.2.1. pieņemt Preci, ja tā piegādāta saskaņā ar Līguma noteikumiem un atbilst un Pārdevēja iesniegtajā tehniskajā - finanšu piedāvājumā (Līguma 1.pielikums) noteiktajam;
4.2.2. veikt maksājumus saskaņā ar Līgumā noteikto samaksas kārtību;
4.2.3. piedalīties Preces nodošanā un pieņemšanā.
4.3. Pārdevēja tiesības:
4.3.1. saņemt samaksu par Preci, kas ir piegādāta saskaņā ar Līguma noteikumiem un atbilst Pārdevēja iesniegtajā tehniskajā - finanšu piedāvājumā (Līguma 1.pielikums) noteiktajam.
4.4. Pārdevēja pienākumi:
4.4.1. saskaņā ar normatīvajiem aktiem sagatavot un organizēt Preces nodošanu Pircējam;
4.4.2. nodrošināt Preču piegādi tās izgatavotāja standarta iepakojumā, kas nodrošina pilnīgu Preces drošību pret iespējamajiem bojājumiem to transportējot,
4.4.3. garantēt, ka piegādāta Prece atbildīs Latvijas Republikas un Eiropas Savienības normatīvajos aktos noteiktajām prasībām;
4.4.4. ja Pārdevējs piegādājis nekvalitatīvu un/vai tādu Preci, kura neatbilst Pārdevēja tehniskajā - finanšu piedāvājumā (Līguma 1.pielikums) un/vai normatīvajos aktos noteiktajām prasībām, tad tas uz sava rēķina apmaina Preci Līgumā noteiktajā termiņā pret jaunu, kvalitatīvu un atbilstošu Pārdevēja tehniskajā - finanšu piedāvājumā (Līguma 1.pielikums) un/vai normatīvajos aktos noteiktajām prasībām.
4.4.5. Līgumā noteiktajā garantijas termiņā nodrošināt radušos Preču defektu novēršanu un/vai Preču nomaiņu pret jaunu, kvalitatīvu un atbilstošu Pārdevēja tehniskajā - finanšu piedāvājumā (Līguma 1.pielikums) un/vai normatīvajos aktos noteiktajām prasībām. Preču defekti jānovērš 10 (desmit) darba dienu laikā. Ja Preču defektus nav iespējams novērst šajā punktā minētajā termiņā, Pircējam ir tiesības saņemt un lietot identisku preci uz garantijas remonta laiku vai Pārdevējam ir jāapmaina prece pret jaunu.

V. LĪGUMSODA SANKCIJAS
5.1. Ja Pārdevējs nepiegādā Preci Līgumā noteiktajā termiņā, tas maksā Pircējam līgumsodu 0,5% (piecas desmitdaļas procenta) apmērā no nepiegādātās Preces summas par katru nokavēto dienu, pamatojoties uz Pircēja piestādīto rēķinu, bet ne vairāk kā 10 % (desmit procentus) no nepiegādātās Preces summas.
5.2. Ja Pārdevējs ir piegādājis Līguma noteikumiem neatbilstošu Preci un neapmaina to Līguma 3.6. punktā noteiktajā kārtībā un/vai neveic Līguma 4.4.5. punktā noteikto garantijas nomaiņu, tas atmaksā Pircējam 100% apmērā saņemto maksājumu par Preci.
5.3. Ja kāda no Pusēm ir nokavējusi maksājuma termiņu, tā maksā otrai Pusei līgumsodu 0,5% (piecas desmitdaļas procenta) apmērā no termiņā nesamaksātās summas par katru nokavējuma dienu, bet ne vairāk kā 10 % (desmit procentus) no termiņā nesamaksātās summas.
5.4. Līguma 5.1. un 5.2. punktos noteikto līgumsodu Pircējs ir tiesīgs ieturēt no Pārdevējam veicamajiem maksājumiem un līgumsodu samaksa neatbrīvo Pārdevēju no saistību izpildes.
5.5. Līgumsodu maksājumi veicami 10 (desmit) darba dienu laikā pēc attiecīgās Puses pieprasījuma saņemšanas. Pircējam ir tiesības vienpusēji ieturēt Pārdevējam aprēķināto līgumsodu no Pārdevējam veicamajiem maksāumiem.

VI. KVALITĀTE
6.1. Precei jāatbilst Latvijas Republikas un Eiropas Savienības normatīvajos aktos noteiktajām prasībām, tajā skaitā, Preču komplektācijā jābūt iekļautai lietošanas instrukcijai latviešu valodā.
6.2. Ar Līguma prasībām atbilstošu Preci Līguma ietvaros saprotama Prece, kas atbilst Līguma noteikumiem, Pārdevēja tehniskajā - finanšu piedāvājumā (Līguma 1.pielikums) un normatīvajos aktos noteiktajam.
6.3. Precēm jābūt iepakotām atbilstoši Latvijas Republikā un Eiropas Savienībā spēkā esošo normatīvo aktu prasībām, iepakojumam jānodrošina preču saglabāšanās, tās transportējot un pēc tam glabājot.
6.4. Pretenzijas par Preces kvalitāti Pircējs iesniedz Pārdevējam rakstiski, nosūtot to uz Pārdevēja Līgumā noradīto e-pasta adresi.

VII. NEPĀRVARAMA VARA
7.1. Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.
7.2. Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.
7.3. Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecas) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.
7.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.

VIII. LĪGUMA TERMIŅŠ UN TĀ IZBEIGŠANA
8.1. Līgums stājas spēkā no tā abpusējas parakstīšanas dienas un ir spēkā līdz tajā noteikto saistību izpildei.
8.2. Pircējam ir tiesības vienpusēji izbeigt Līgumu, par to vienu mēnesi iepriekš paziņojot Pārdevējam.
8.3. Līgums var tikt izbeigts pirms Līguma darbības termiņa beigām Pusēm savstarpēji rakstveidā vienojoties.
8.4. Pircējam ir tiesības nekavējoties vienpusēji izbeigt Līgumu, ja to nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas.
8.5. Pircējs ir tiesīgs vienpusēji nekavējoties izbeigt Līgumu pirms tajā noteikto saistību izpildes šādos gadījumos:
8.5.1. Pārdevējs ir nokavējis Līguma izpildi Līgumā noteiktajā termiņā;
8.5.2. Prece neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pircējs;
8.5.3. ir pasludināts Pārdevēja maksātnespējas process vai iestājušies citi apstākļi, kas liedz vai liegs Pārdevējam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;
8.5.4. Pārdevējs Pircējam nodarījis zaudējumus;
8.5.5. turpmāku Līguma izpildi padara neiespējamu nepārvarama vara;
8.5.6. ja Līgumu nav iespējams izpildīt tādēļ, ka Līguma izpildes laikā Pārdevējam (tai skaitā tā valdes vai padomes loceklim, patiesajam labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Pārdevēju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēt tiesīgajai personai vai prokūristam, ja Pārdevējs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

IX. FIZISKO PERSONU DATU AIZSARDZĪBA
9.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
9.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
9.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
9.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru pusi, ja vien normatīvie akti to neaizliedz.
9.5. Neskatoties uz līguma 9.3. punktā minēto, Izpildītājs piekrīt, ka Pircējs nodod no Pārdevēja saņemtos fizisko personu datus trešajām personām, kas sniedz Pircējam pakalpojumus un ar kurām Pircējs sadarbojas Līguma izpildes nodrošināšanai.
9.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

X. APAKŠUZŅĒMĒJU NOMAIŅA UN JAUNA APAKŠUZŅĒMĒJU PIESAISTE
10.1. Apakšuzņēmēju nomaiņa pieļaujama ar Pircēja rakstisku piekrišanu un ievērojot Publisko iepirkumu likuma 62. un 63. pantā noteikto.
10.2. Pārdevējs nav tiesīgs bez saskaņošanas ar Pircēju veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēju nomaiņa pieļaujama tikai ar Pircēja rakstisku piekrišanu un tikai Līgumā noteiktā kārtībā un gadījumos, ja piedāvātais apakšuzņēmējs atbilst Iepirkuma dokumentos personālam izvirzītajām prasībām. 

XI. CITI NOTEIKUMI
11.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas vispārējās jurisdikcijas tiesā.
11.2. Puses savstarpēji rakstveidā vienojoties, ir tiesīgi izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. Veicot Līguma grozījumus, Puses ievēro Publisko iepirkuma 61. panta regulējumu.
11.3. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
11.4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
11.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
11.6. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.

XII. Pielikumi
Pielikumā: Pārdevēja iesniegtais tehniskais - finanšu piedāvājums uz ____ (___) lapām.

